ཧོང་ཁུན་མིང་གིས།སྤྱི་ཁྱབ་ཧྲུའུ་ཅི་ཞི་ཅིང་ཕིང་གིས་རྒྱལ་ཡོངས་དྲིལ་བསྒྲགས་བསམ་བློའི་ལས་དོན་གྲོས་ཚོགས་ཐོག་གནང་བའི་གལ་ཆེའི་གསུང་བཤད་ཀྱི་དགོངས་དོན་སློབ་སྦྱོང་དང་ལག་བསྟར་གཏིང་ཟབ་བྱེད་པ་དང་དྲང་སྲུང་གསར་སྐྲུན་གལ་ཆེའི་རྩ་དོན་ལ་བརྩི་རྒྱུ་རྒྱུན་འཁྱོངས་བྱེད་པ།མི་དམངས་མང་ཚོགས་ཀྱི་བསམ་པའི་རིག་གནས་འཚོ་བའི་རེ་སྒུག་གསར་པ་སྐོང་རྒྱུར་དམིགས་པ།རིག་གནས་ཁྱབ་ཁོངས་ཀྱི་མཁོ་སྤྲོད་ཕྱོགས་ཀྱི་གྲུབ་ཆའི་རང་བཞིན་གྱི་སྒྱུར་བཅོས་ལ་སྐུལ་འདེད་ཤུགས་ཆེན་གཏོང་བ།སྤུས་ཚད་མཐོ་བའི་རིག་གནས་མཁོ་སྤྲོད་ཀྱིས་མི་རྣམས་ཀྱི་རིག་གནས་ཐོབ་འཚོར་དང་བདེ་སྐྱིད་ཚོར་སྣང་ཆེ་རུ་གཏོང་དགོས།པེ་ཅིན་འདི་ཉིད་རྒྱལ་ཡོངས་ཀྱི་རིག་གནས་ལྟེ་བ་ཡིན་པའི་ངོས་ནས་རིག་གནས་སྤུས་ཚད་མཐོ་པོས་གོང་འཕེལ་གཏོང་རྒྱུ་མདུན་གྲལ་དུ་སྐྱོད་རྒྱུུར་སྐུལ་འདེད་གཏོང་བ་དང་མང་ཚོགས་ཀྱི་རིག་གནས་དགོས་མཁོ་སྐོང་རྒྱུའི་ཐད་མིག་དཔེ་འདོན་དགོས་ཞེས་ནན་སྟོན་གནང་ཡོད་པ་དང་ཧོང་ཁུན་མིང་གིས།ཟླ་མཆོད་དུས་ཆེན་སླེབས་ལ་ཉེ་བའི་སྐབས་སུ་ས་གནས་ཁག་གིས་ང་ཚོའི་དུས་ཆེན་ཞེས་པའི་བྱེད་སྒོ་རྒྱ་ཁྱབ་སྤེལ་ནས་མཉམ་འཛོམས་ཞི་ལྷོད་དང་དགའ་སྤྲོའི་དཔལ་གྱིས་ཁེངས་པའི་དུས་ཆེན་གྱི་རྣམ་པ་ཞིག་སྐྲུན་དགོས་ཞེས་ནན་སྟོན་གནང་འདུག